gl en id gl gl gl gl en gl gl en gl gl en gl gl es gl gl nb gl pt it en gl nb gl gl pt gl gl nb gl eo en gl gl nb gl it es en gl nb en gl gl en es ca gl es gl es
Os instrumentos do Barroco – Festival Ateneo Barroco
charlas e encontros cos artistas e os seus instrumentos **
A actividade complementaria e didáctica do festival Ateneo Barroco formúlase co obxectivo de facilitar, dun xeito distendido e próximo, o achegamento aos artistas e os seus instrumentos, á música e a súa historia. As breves sesións, pensadas para calquera tipo de público e de non máis de media hora de duración, terán lugar durante as tardes (18.30h.) no espazo de celebración de cada actuación e, sen dúbida, contribuirán a preparar ao público para unha audición máis enriquecedora do concerto. Os protagonistas destes encontros serán os artistas do festival, músicos especialistas e profundos coñecedores das súas ferramentas de traballo, os instrumentos, dispostos a satisfacer dúbidas e curiosidades e a ilustrar e amosar as peculiaridades de instrumentos tan vencellados ao Barroco como o clave, a arpa, a viola da gamba ou a tiorba e mesmo a exemplificar unha das posibles formacións dun conxunto de cámara barroco, os seus instrumentos e as súas cores…
** entrada libre con aforo limitado a 25 persoas  (admisión por orde de chegada)
Os instrumentos do Barroco # 1
Paraninfo da Universidade (Facultade de Xeografía e Historia)
martes 8 outubro 2019
Os instrumentos do Barroco # 2
O ensemble. Bach, instrumentos, cores…
AMANDINE BEYER & GLI INCOGNITI
mércores 9 outubro 2019
Os instrumentos do Barroco # 3
A arpa de dúas ordes
xoves 10 outubro 2019
Os instrumentos do Barroco # 4
Paraninfo da Universidade (Facultade de Xeografía e Historia)
venres 11 outubro 2019
Os instrumentos do Barroco # 5
A viola da gamba
FAHMI ALQHAI & RAMI ALQHAI
sábado 12 outubro 2019
O festival Ateneo Barroco quere amosar dende os seus inicios a súa vocación de plataforma de mostra, de intercambio e de diálogo dos artistas e intérpretes galegos e residentes en Galicia, recoñecidos especialistas que centraron os seus esforzos formativos e a súa traxectoria profesional e investigadora na música antiga, con prestixiosos músicos doutras latitudes que sen dúbida contribuirán a enriquecer a experiencia musical dos asistentes a este novo festival, a recolocar a Santiago como referencia na escena musical nacional.
Esta página utiliza cookies y otras tecnologías para que podamos mejorar su experiencia en nuestro sitio.    Ver